**AJÁNLATTÉTELI FELHÍVÁS**

**„A II. János Pál pápa téri „csőszház” dekorációja közösségi művészeti alkotás keretében” tárgyú közbeszerzési értékhatárt el nem érő beszerzési eljárásban**

**Budapest Főváros VIII. kerület Józsefvárosi Önkormányzat** közbeszerzési értékhatárt el nem érő beszerzési eljárást hirdet meg, amelyben ajánlattevőként felkéri Önt, illetve az Ön által vezetett szervezetet:

1. **Az ajánlatkérő neve, címe, telefonszáma, e-mail címe:**

**BUDAPEST FŐVÁROS VIII. KERÜLET JÓZSEFVÁROSI ÖNKORMÁNYZAT**

**(a továbbiakban: Ajánlatkérő)**

Cím: 1082 Budapest, Baross u. 63-67.

Tel: 061-459-2139

E-mail: reszvetel@jozsefvaros.hu

1. **Az ajánlatkérő által a szerződéshez rendelt elnevezés:**

Vállalkozási szerződés a II. János Pál pápa téri „csőszház” dekorációjára közösségi művészeti alkotás keretében

1. **Ajánlat tárgya, műszaki tartalmának rövid leírása (részletesen az 5. számú mellékletben):**

A II. János Pál pápa téren található, nyilvános illemhelyként üzemelő „csőszház” (helyrajzi szám: 34705, alapterület: 19,59 nm) összes külső oldalfalának dekorációja környezetbarát módszerrel, a településképi szabályoknak és a helyi társadalmi viszonyoknak, térhasználati szokásoknak megfelelően, a teret használó gyerekek és felnőttek bevonásával a közösségi művészet eszközeivel. Az ajánlat része a művészeti alkotás közösségi módon történő megtervezése, létrehozása és az ehhez szükséges alapanyagok beszerzése.

**Az ajánlattétel formai követelménye:**

El kell készíteni egy minimum 5 ezer, maximum10 ezer leütéses pályázatot, ami a közösségi művészeti alkotás előkészítésének és megvalósításának módszerét és ütemezését, valamint a közösségi folyamat részletes leírását, a megvalósításhoz felhasználni kívánt anyagokat (összességében magát a tervet) tartalmazza.

1. **A szerződés teljesítési határideje (év/hó/nap):**

A közösségi művészeti alkotást 2024. május 1-ig kell megvalósítani.

Ajánlatkérő a részteljesítést a 6. pontban leírtak szerint elfogadja.

1. **A teljesítés helye**: Budapest
2. **Az ajánlatkérő pénzügyi ellenszolgáltatásának feltétele:**

Az ajánlatkérő előleget nem fizet.

A kifizetés két részletben történik. Az első részlet a közösségi művészeti alkotás terveinek leadásakor, a második részlet kifizetése pedig a szerződés teljesítését követően történik számla ellenében. A számlák kiegyenlítése a Ptk. 6:130. § (1)–(2) bekezdésében foglaltak szerint az igazolt szerződésszerű teljesítés alapján, a számla kézhezvételét követő 30 napon belül, banki átutalással történik.

A vállalkozói díj fedezete a 2023. évi költségvetésről szóló 40/2022.(XII.15.) rendelet keretében áll rendelkezésre az 5-20102-112/1 (Közösségi programok és lakossági részvétel biztosítása (programok számlás szolgáltatásai, bérleti díjak, stb.) címen.

1. **Annak meghatározása, hogy az ajánlattevő tehet-e többváltozatú ajánlatot:**

Nem.

1. **Annak meghatározása, hogy az ajánlattevő a beszerzés tárgyának egy részére tehet-e ajánlatot:**

Ajánlatkérő tárgyi beszerzési eljárás vonatkozásában nem teszi lehetővé részajánlatok tételét.

1. **Az ajánlatok elbírálásának szempontja**:

Ajánlatkérő az ajánlatokat a legjobb ár-érték arány értékelési elv szerint bírálja el.

**Részszempont Súlyszám**

9.1. **Környezetbarát és időtálló anyagok használata 10**

2 pont: Az ajánlatban a környezetbarát szemlélet a folyamat minden aspektusában megjelenik és a tervezetten felhasznált anyagok bizonyítottan időtállóak.

1 pont: Az ajánlatban a környezetbarát szemlélet a folyamat néhány aspektusában megjelenik és a felhasznált anyagok időtállóak.

0 pont: Az ajánlatban a környezetbarát szemlélet nem jelenik meg és az anyagok nem bizonyítottan időtállóak.

9.2. **Többlettapasztalat** **20**

2 pont: Ajánlattevő rendelkezik min. 10 éves tapasztalattal a közösségi művészeti alkotások területén, melyhez referenciákat nyújt be.

1 pont: Ajánlattevő rendelkezik min. 5 éves tapasztalattal a közösségi művészeti alkotások területén, melyhez referenciákat nyújt be.

0 pont: Ajánlattevő nem rendelkezik a tapasztalattal a közösségi művészeti alkotások területén.

9.3. **Közösségi bevonási terv 20**

2 pont: Az ajánlatban részletesen, a II. János Pál pápa térre jellemző társadalmi viszonyok mély ismeretét tükrözve, azok kifejtésével, valamint konkrét és reális számokkal és eszközökkel alátámasztva jelenik meg a közösségi bevonási terv.

1 pont: Az ajánlatban a II. János Pál pápa térre jellemző társadalmi viszonyok viszonylagos ismeretét tükrözve, konkrét számokkal és eszközökkel alátámasztva jelenik meg a közösségi bevonási terv.

0 pont: Az ajánlatban általánosan, konkrét számok és eszközök nélkül jelenik meg a közösségi bevonási terv.

9.3. **Közösségi alkotás minősége 20**

2 pont: Az ajánlatban a helyi közösség a művészeti alkotás létrehozásának minden aspektusában aktívan részt vesz.

1 pont: Az ajánlatban a helyi közösség a művészeti alkotás létrehozásának néhány aspektusában aktívan részt vesz.

0 pont: Az ajánlatban a helyi közösség a művészeti alkotás létrehozásában közvetlenül nem vesz részt.

9.5. **Vállalási ár** **30**

A vállalási árat a munkadíjat, az anyagköltséget és az egyéb szervezési költségeket megnevezve és elkülönítve, forintban kell megadni és arra 30 napos ajánlati kötöttséget vállalni.

1. **Kizáró okok**

Ajánlattevő kizárásra kerül, amennyiben az alábbi kizáró okok bármelyike vele szemben fennáll. Az eljárásban nem lehet ajánlattevő, részvételre jelentkező, alvállalkozó, közreműködő és nem vehet részt alkalmasság igazolásában, aki

*a)* az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

*aa)* a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;

*ab)* a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;

*ac)* a Btk. szerinti költségvetési csalás;

*ad)* a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;

*ae)* a Btk. szerinti pénzmosás, valamint a Btk. szerinti terrorizmus finanszírozása;

*af)* a Btk. szerinti emberkereskedelem, valamint a Btk. szerinti kényszermunka;

*ag)* a Btk. szerinti versenyt korlátozó megállapodás közbeszerzési és koncessziós eljárásban;

*ah)* a gazdasági szereplő személyes joga szerinti, az *a)-g)* pontokban felsoroltakhoz hasonló bűncselekmény;

*b)* egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;

*c)* végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

*d)* tevékenységét felfüggesztette vagy akinek tevékenységét felfüggesztették;

*e)* gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;

*f)* esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;

*g)* tekintetében a következő feltételek valamelyike megvalósul:

*ga)* nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

*gb)* olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § *38. pont – tényleges tulajdonos -a)-d)* alpontok szerinti tényleges tulajdonosát nem képes megnevezni, vagy

*gc)* a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a *gb)* alpont szerinti feltétel fennáll;

*i)* ***akivel szemben a foglalkoztatás-felügyeleti hatóság a foglalkoztatást elősegítő szolgáltatásokról és támogatásokról, valamint a foglalkoztatás felügyeletéről szóló 2020. évi CXXXV. törvény 9. § (1) bekezdés a), b) pontjai szerinti, egy évnél nem régebben jogerőre emelkedett közigazgatási szankciót alkalmazott.***

Igazolás módja: az ajánlattételi felhívás 2. számú melléklete szerinti nyilatkozat (cégszerű) aláírásával.

1. **Alkalmassági követelmények:**

11.1. Az ajánlattevők pénzügyi-gazdasági alkalmasságának megítéléséhez szükséges adatok és a megkövetelt igazolási mód: Ajánlatkérő nem ír elő pénzügyi-gazdasági alkalmassági követelményt.

Az ajánlattevők pénzügyi-gazdasági alkalmasságának minimumkövetelménye(i): Ajánlatkérő nem ír elő pénzügyi-gazdasági alkalmassági követelményt.

11.2. Az ajánlattevők műszaki-szakmai alkalmasságának megítéléséhez szükséges adatok és a megkövetelt igazolási mód:

M.1. Ajánlattevőnek csatolnia kell az(ok)n(ak) a szakember(ek)nek a megnevezését, aki(ke)t a teljesítésbe be kíván vonni. A teljesítésbe bevonni kívánt szakember(ek) bemutatásához ajánlattevőnek csatolnia kell az egyes szakember(ek) által aláírt szakmai önéletrajzokat.

Az ajánlattevők műszaki-szakmai alkalmasságának minimumkövetelménye(i):

M.1. Alkalmatlan az ajánlattevő a szerződés teljesítésére, ha nem rendelkezik tapasztalattal legalább két korábbi közösségi művészeti alkotás létrehozásában. Kérjük, ezek igazolását (referenciamunkák dokumentációja) az ajánlathoz csatolni.

1. **Hiánypótlási lehetőség**:

Ajánlatkérő a hiánypótlás lehetőségét teljes körben biztosítja, melyre maximum 5 naptári napot ad. A pályázat ismételten hiányos vagy nem a 14. pont szerinti benyújtása a pályázat érvénytelenségét vonja maga után.

1. **Ajánlattételi határidő:**

2023. év ……………………………..…. nap 10 óra

1. **Az ajánlat benyújtásának helye, módja:**

Az ajánlatot kizárólag elektronikus úton cégkapun/hivatali kapun keresztül kell benyújtani a Budapest Főváros VIII. kerület Józsefváros Önkormányzata Közösségi Részvételi Iroda részére. Tárgyként kérjük megjeleníteni: „A II. János Pál pápa téri „csőszház” dekorációja közösségi művészeti alkotás keretében”.

1. **Az ajánlattétel nyelve:** magyar
2. **Az ajánlatok felbontásának ideje, szerződéskötés tervezett időpontja:**

Bontás időpontja: 2023. év …………………………………. 10 óra

Bontás helye: Józsefvárosi Polgármesteri Hivatal Közösségi Részvételi Iroda (Budapest 1082, Baross utca 63-67.)

A szerződéskötés tervezett időpontja: a döntéshozó döntését követő 5 munkanapon belül.

1. **Az ajánlatok felbontásán jelenlétre jogosultak**:

Az ajánlatkérő tárgyi beszerzési eljárásban ajánlattevők vagy ajánlattevők eljáró képviselőinek jelenlétét nem biztosítja.

1. **Az ajánlati kötöttség minimális időtartama:**

Ajánlattételi határidőtől számított 30 nap.

1. **Az eljárásban lehet-e tárgyalni vagy a benyújtott ajánlatokat tárgyalás nélkül bírálják el:** Ajánlatkérő a benyújtott ajánlatokat tárgyalás nélkül bírálja el.
2. **A dokumentáció rendelkezésre bocsátásának módja, határideje, beszerzési helye és pénzügyi feltételei:** Ajánlatkérő tárgyi beszerzési eljárásban külön dokumentációt nem készít.
3. **Amennyiben a szerződés EU alapokból finanszírozott projekttel és/vagy programmal kapcsolatos, úgy annak megjelölése**: Tárgyi beszerzési eljárás az EU alapokból finanszírozott projekttel és/vagy programmal nem kapcsolatos.
4. **Egyéb információk:**
5. **Pályázók köre, részvétel feltételei:**

A pályázaton bármely jogi személy, egyéni vállalkozó, egyéni cég, Magyarországon bejegyzett civil szervezet részt vehet (a továbbiakban: Pályázó), amennyiben:

1. a jelen kiírásban meghirdetett feladat elvégzésére vállalkozik
2. a pályázatát határidőre benyújtja
3. a pályázati kiírás feltételeit magára és alvállalkozójára/közreműködőjére/együttműködő partnerére nézve kötelezőnek elismeri, és
4. a 10. pontban felsorolt kizáró okok egyike sem áll fenn vele vagy alvállalkozójával/közreműködőjével/ együttműködő partnerével szemben.
5. Az ajánlat – tartalomjegyzéket követő – első oldalaként felolvasólap szerepeljen, amelyben közölni kell az értékelés alá kerülő adatokat az ajánlattételi felhíváshoz az 1. mellékletben (felolvasólap) meghatározottak szerint. Az ajánlati árat nettó és bruttó összegben is meg kell adni.
6. Az ajánlatot pdf. formátumban, minden oldalon cégszerűen aláírva kell benyújtani az ajánlattételi felhívásban megjelölt időpontig és módon.
7. Érvénytelen az ajánlat, ha az Ajánlattevő a jelen felhívásban meghatározott kizáró okok hatálya alatt áll.
8. Az ajánlatnak tartalmaznia kell ajánlattevő alábbi iratait:

* az ajánlattételi felhívás dátumánál 60 napnál nem régebbi cégkivonat másolati példánya, amennyiben a cégkivonat szerint el nem bírált módosítás van folyamatban, az esetleges változásbejegyzési kérelem a cégbíróság érkeztető bélyegzőjével ellátott másolati példánya,
* egyéni vállalkozó esetében az ajánlattételi felhívás dátumánál 60 napnál nem régebbi igazolás (elektronikus lekérdezés másolati példánya), hogy szerepel az egyéni vállalkozók nyilvántartásába
* civil szervezetek esetén a törvényszéki (Megyei Bíróság) nyilvántartásba vételéről szóló okirat száma; és a civil szervezet hatályos alapszabálya, vagy működési egyéb alapdokumentumának a szervezet vezetője által hitelesített másolata;
* az ajánlatot aláíró valamennyi személy érvényes aláírási címpéldányának vagy címmintájának másolata

Az ajánlatok összeállításával és benyújtásával kapcsolatban felmerült összes költség az ajánlattevőt terheli.

1. Amennyiben valamely igazolás vagy nyilatkozat nem magyar nyelven kerül benyújtásra, magyar nyelvű fordítása is csatolandó.

Ajánlatkérő a jelen pályázati kiírást - **a 13. pontban megjelölt pályázati határidő lejáratáig -** indokolási kötelezettség nélkül egyoldalúan **jogosult módosítani, kiegészíteni, a pályázat lebonyolításától megtérítési igény nélkül visszalépni.** Amennyiben Ajánlatkérő a jelen pontban foglalt jogát azt követően gyakorolja, hogy a pályázatra már érvényes ajánlatok benyújtásra kerültek, úgy köteles az érvényesen részt vevő pályázókat a módosításról, kiegészítésről e-mailben haladéktalanul értesíteni. Pályázónak az értesítéstől számított 3 munkanap áll rendelkezésére a pályázat javítására, módosítására, kiegészítésére, amennyiben a kiírás módosítása folytán szükségessé válik. Amennyiben pályázó a módosított kiírás alapján nem kíván a pályázaton részt venni, úgy - a módosításra megadott határidőn belül - egyoldalú nyilatkozatával jogosult a pályázatát visszavonni, mely esetben az Ajánlatkérő nem jogosult a pályázat felhasználására. **Az Ajánlatkérő fenntartja a jogot arra is, hogy amennyiben - saját mérlegelése szerint - nem érkezik be megfelelő ajánlat, a pályázatot nyertes kihirdetése nélkül eredménytelennek minősíti.**

Pályázó az ajánlat benyújtásával hozzájárulását adja ahhoz, hogy Ajánlatkérő, mint adatkezelő a pályázat során megadott adatait a jelen pályázati kiírásban, illetőleg Ajánlatkérő Adatkezelési és Adatvédelmi Szabályzatában foglaltak szerint a hatályos jogszabályi környezetnek, így különösen az Európai Parlament és a Tanács 2016/679 Rendeletének („GDPR- rendelet”), valamint az információs önrendelkezési jogról és az információszabadságról szóló 2011. évi CXII. törvény („Infotv.”) rendelkezéseinek megfelelően kezelje.

1. **Ajánlattételi felhívás www.jozsefvaros.hu oldalon történő megjelentetésének időpontja: 2023. október …..**

Budapest, 2023.…………...

…………………………………..

Pikó András polgármester

Budapest, 2023…………...

Ellenjegyezte:

………………

dr. Sajtos Csilla jegyző

***Az ajánlattételi felhívás 1. sz. melléklete***

**Felolvasólap**

**„A II. János Pál pápa téri „csőszház” dekorációja közösségi művészeti alkotás keretében” tárgyú beszerzési eljáráshoz**

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Adószáma: |  |
|  |  |
| Telefon: |  |
| E-mail: |  |
| Kijelölt kapcsolattartó: |  |
| Kijelölt kapcsolattartó elérhetősége (telefon, e-mail): |  |
| Az ajánlattevő által adott árajánlat **összesen** (nettó Ft + Áfa = bruttó Ft):  **vállalási ár lebontása bruttó Ft-ban (munkadíj, anyagköltség, egyéb költség)**: | nettó: Ft  Áfa: Ft  bruttó: Ft |

Kelt: ……………………………..

|  |
| --- |
| …………………………………  cégszerű aláírás |

***Az ajánlattételi felhívás 2. sz. melléklete***

**Nyilatkozat**

**„**A II. János Pál pápa téri „csőszház” dekorációja közösségi művészeti alkotás keretében**”** tárgyú, közbeszerzési értékhatárt el nem érő beszerzési eljárásban

Alulírott …………………….. társaság (ajánlattevő), melyet képvisel: ……………………………

**az alábbi nyilatkozatot tesszük:**

Nem állnak fenn velem / velünk szemben az alábbi kizáró okok, mely szerint nem lehet ajánlattevő, aki:

Az eljárásban nem lehet ajánlattevő, részvételre jelentkező, alvállalkozó, közreműködő és nem vehet részt alkalmasság igazolásában olyan gazdasági szereplő, aki

a) az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

aa) a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;

ab) a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;

ac) a Btk. szerinti költségvetési csalás;

ad) a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;

ae) a Btk. szerinti pénzmosás, valamint a Btk. szerinti terrorizmus finanszírozása;

af) a Btk. szerinti emberkereskedelem, valamint a Btk. szerinti kényszermunka;

ag) a Btk. szerinti versenyt korlátozó megállapodás közbeszerzési és koncessziós eljárásban;

ah) a gazdasági szereplő személyes joga szerinti, az a)-g) pontokban felsoroltakhoz hasonló bűncselekmény;

b) egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;

c) végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

d) tevékenységét felfüggesztette vagy akinek tevékenységét felfüggesztették;

e) gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;

f) esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;

g) tekintetében a következő feltételek valamelyike megvalósul:

ga) nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

gb) olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont – tényleges tulajdonos -a)-d) alpontok szerinti tényleges tulajdonosát nem képes megnevezni, vagy

gc) a gazdasági szereplőben közvetetten vagy közvetlenül több mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a gb) alpont szerinti feltétel fennáll;

i) akivel szemben a foglalkoztatás-felügyeleti hatóság a foglalkoztatást elősegítő szolgáltatásokról és támogatásokról, valamint a foglalkoztatás felügyeletéről szóló 2020. évi CXXXV. törvény 9. § (1) bekezdés a), b) pontjai szerinti, egy évnél nem régebben jogerőre emelkedett közigazgatási szankciót alkalmazott.

Nyilatkozom, hogy az általam képviselt szervezet az államháztartásról szóló 2011. évi CXCV. törvény 41.§ (6) bekezdése szerint átlátható szervezetnek minősül, figyelemmel a törvény 1.§ 4. pontjára.

Kelt: ……………………………..

|  |
| --- |
| …………………………………  cégszerű aláírás |

***Az ajánlattételi felhívás 3. sz. melléklete***

**Ajánlattételi Nyilatkozat**

„A II. János Pál pápa téri „csőszház” dekorációja közösségi művészeti alkotás keretében” tárgyú, közbeszerzési értékhatárt el nem érő beszerzési eljárásban

Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) az ajánlattételi felhívásban foglalt valamennyi formai és tartalmi követelmény, utasítás, kikötés és műszaki leírás gondos áttekintése után az alábbi nyilatkozatot tesszük:

1. Elfogadjuk, hogy amennyiben olyan kitételt tettünk ajánlatunkban, ami ellentétben van ajánlattételi felhívással, vagy annak mellékleteivel, illetve azok bármely feltételével, akkor az ajánlatunk érvénytelen.
2. Kijelentjük, hogy amennyiben, mint nyertes ajánlattevő kiválasztásra kerülünk, a szerződést megkötjük ésaz ajánlattételi felhívásban, annak mellékleteiben rögzített szolgáltatást az ajánlatunkban meghatározott díjért szerződésszerűen teljesítjük.
3. Tudatában vagyunk annak, hogy közös ajánlat esetén a közösen ajánlatot tevők személye nem változhat sem a beszerzési eljárás, sem az annak alapján megkötött szerződés teljesítése során. Annak is tudatában vagyunk, hogy a közös ajánlattevők egyetemlegesen felelnek mind a beszerzési eljárás, mind az annak eredményeként megkötött szerződés teljesítése során.
4. Kijelentjük, hogy az Önkormányzat klímavédelmi intézkedési tervét megismertük, a szerződés teljesítése során az intézkedési tervben foglaltaknak megfelelően járunk el.

Kelt: ……………………………..

|  |
| --- |
| …………………………………  cégszerű aláírás |

***Az ajánlattételi felhívás 4. sz. melléklete***

**Titoktartási****Nyilatkozat**

„A II. János Pál pápa téri „csőszház” dekorációja közösségi művészeti alkotás keretében”tárgyú, közbeszerzési értékhatárt el nem érő beszerzési eljárásban

1. Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) nyertességem esetén tudomásul veszem, hogy a „*A II. János Pál pápa téri „csőszház” dekorációja közösségi művészeti alkotás keretében”* tárgyú, közbeszerzési értékhatárt el nem érő beszerzési eljárásban foglalt feladataim ellátása során a tudomásomra jutott, bizalmasnak tekintett információkat titokként kezelem, azokat illetéktelen személynek nem adom át, nem teszem hozzáférhetővé, nem hozom illetéktelen személy vagy a nyilvánosság tudomására.
2. Vállalom, hogy a bizalmas információkat vagy azok részeit magam vagy illetéktelen személyek hasznára nem alkalmazom, abból felhatalmazás nélkül más bizalmas információt nem készítek, felhatalmazás nélkül az adatot nem másolom, nem sokszorosítom, abból kivonatot nem készítek, illetve ezek tartalmának rögzítésére semmiféle technikai vagy más eszközt nem alkalmazok.
3. Tudomásul vettem, hogy a bizalmas információt tartalmazó adathordozót a megismerési jog megszűnésekor (pl. szerződésben foglaltak teljesítése, a munkáltatóval fennálló jogviszonyom megszűnése stb.) ajánlatkérők részére köteles vagyok átadni.
4. Tudomásul vettem, hogy a titoktartási kötelezettség a szerződés lejáratát követően is a vonatkozó jogszabályban meghatározott ideig, de legalább öt évig terhel.
5. Tudomásul vettem, hogy a nyilatkozatban foglaltak megszegése miatt ajánlatkérők kártérítési és/vagy egyéb igényt érvényesíthetnek velem szemben.

Kelt: ……………………………………..

cégszerű aláírás

***Az ajánlattételi felhívás 5. sz. melléklete***

**Műszaki specifikáció / Feladatleírás**

A Józsefvárosi Önkormányzat számára kiemelten fontos a kerületi közösségek bevonása Józsefváros alakításába. A Józsefvárosi Önkormányzat a Fővárosi Önkormányzattal együttműködésben a II. János Pál pápa tér fejlesztésébe kezdett, amit a két önkormányzat a kerületi lakosság intenzív bevonásával hajt végre. A tér egyik fontos közérdekű létesítménye a tér közepén található csőszház, amely jelenleg nyilvános illemhelyként működik.

A csőszház helyrajzi száma: 34705, alapterülete: 19,59 nm:

A jelen pályázati felhívás célja, hogy a csőszház épülete olyan módon szépüljön meg, amely illeszkedik a társadalmi és fizikai környezetéhez, tükrözi a térhasználók igényeit és ötleteit és segít a teret használó sokféle gyereknek, fiatalnak és felnőttnek a békés együttélésben és a közösségi kapcsolatok fejlesztésében. Mindennek egy közösségi művészeti alkotás folyamata során kell megvalósulnia.

A közösségi művészeti alkotás megtervezésének és létrehozásának folyamata a Közösségi Részvételi Iroda munkatársaival együttműködésben történik.

Az ajánlattételnek tartalmaznia kell információk min. a következő elemekről:

* a II. János Pál pápa tér társadalmi és térbeli viszonyainak leírása
* a közösség bevonásának folyamata a művészeti alkotás megtervezésébe
* a közösségi művészeti alkotás létrehozásának folyamata
* az utánkövetés/értékelés folyamata
* a lehetségesen/tervezetten felhasznált anyagok
* a településképi szabályok figyelembevételének módja

A közösségi művészeti alkotás terveire a kivitelezés előtt településképi bejelentési eljárást kötelező lefolytatni a Józsefvárosi Önkormányzatnál.

A közösségi művészeti alkotás előkészítésének és létrehozásának folyamatáról fotódokumentáció, valamint a két részszámla kiállításakor összefoglaló beszámoló készül, amely tartalmazza a résztvevők visszajelzéseit is.

***Az ajánlattételi felhívás 6. sz. melléklete***

**Szerződés tervezet**

**VÁLLALKOZÁSI SZERZŐDÉS**

amely létrejött egyrészről

**Budapest Főváros VIII. kerület Józsefvárosi Önkormányzat**

székhelye: 1082 Budapest, Baross utca 63-67.

képviseli: Pikó András polgármester

adószáma: 15735715-2-42

törzskönyvi azonosító szám: 735715

bankszámlaszám: 11784009-15508009

KSH statisztikai számjel: 15735715-8411-321-01

mint Megrendelő (továbbiakban: **Megrendelő**),

másrészről

**…… vállalkozó**

székhelye:

képviseli:

adószáma:

bankszámlaszám:

statisztikai számjele:

nyilvántartási szám:

mint Vállalkozó (továbbiakban: **Vállalkozó**) a továbbiakban - együttesen Felek - között az alábbi feltételek mellett:

1. **A szerződés tárgya:**
   1. A Megrendelő célja a II. János Pál pápa téri „csőszház” épületének olyan módon történő megszépítése meg, amely illeszkedik a társadalmi és fizikai környezetéhez, tükrözi a térhasználók igényeit és ötleteit és segíti a teret használó embereket a békés együttélésben, a közösségi kapcsolatok fejlesztésében.

Ennek érdekében a Megrendelő „**A II. János Pál pápa téri „csőszház” dekorációja közösségi művészeti alkotás keretében**” tárgyú közbeszerzési értékhatárt el nem érő beszerzési eljárást indított. Az eljárásban Vállalkozó adta a legkedvezőbb ajánlatot. Vállalkozó ajánlata jelen szerződés 1. sz. mellékletét képezi.

* 1. Megrendelő jelen szerződés alapján megrendeli, Vállalkozó pedig elvállalja a „**A II. János Pál pápa téri „csőszház” dekorációja közösségi művészeti alkotás keretében**” tárgyban a jelen vállalkozási szerződés megkötését megelőzően lefolytatott, közbeszerzési értékhatárt el nem érő beszerzési eljárás ajánlattételi felhívás feladat-meghatározásában foglaltak szerinti tevékenység megvalósítását. Az ajánlattételi felhívás feladatleírása jelen szerződés 2. sz. mellékletét képezi.
  2. Vállalkozó jelen szerződés szerinti feladatait a Megrendelő érdekének megfelelően, felelősségteljesen, szerződésszerűen köteles teljesíteni.

1. **A Teljesítési határidő**

2.1 A Vállalkozó a jelen szerződés tárgyát képező feladatok megvalósítását a szerződés hatálybalépésének napjával kezdi el és **2024. május 1.** napjáig maradéktalanul elvégzi. A szerződés az azt utoljára aláíró fél aláírásának napján lép hatályba.

* 1. Amennyiben Vállalkozó olyan okból, amelyért felelős, a jelen szerződés teljesítésével késedelembe esik, úgy a Vállalkozó késedelmi kötbért köteles fizetni. A késedelmi kötbér mértéke a késedelembe esés napjától kezdve naponta a nettó vállalkozói díj 1%-a, de legfeljebb a nettó vállalkozói díj 20%-a. A késedelmi kötbér összege esedékessé válik, ha a késedelem megszűnik; vagy ha a kötbér eléri a kikötött legmagasabb mértéket. Amennyiben Vállalkozó késedelme meghaladja a 20 naptári napot, Megrendelő jogosult a jelen szerződést azonnali hatállyal felmondani.
  2. Amennyiben a Megrendelő a jelen szerződést azonnali hatállyal felmondja (súlyos szerződésszegés 5.9. pontban meghatározott eseteiben), vagy, ha a teljesítés olyan okból, amelyért a Vállalkozó felelős, meghiúsul, a Vállalkozó meghiúsulási kötbér megfizetésére köteles. A meghiúsulási kötbér mértéke a nettó vállalkozói díj 25%-a. A meghiúsulási kötbér a teljesítés meghiúsulásával, illetve az azonnali hatályú felmondás Vállalkozóval történő közlésével válik esedékessé.
  3. Meghiúsulási kötbér esetén a Megrendelő késedelmi kötbért nem érvényesíthet, ez azonban nem érinti azt az esetet, amikor a Vállalkozó a szolgáltatás késedelmére tekintettel póthatáridőt vállalt. Amennyiben a késedelmi kötbér már korábban esedékessé vált, az azt követő meghiúsulás esetén külön meghiúsulási kötbér érvényesítése nem kizárt.
  4. Felek megállapodnak, hogy a Vállalkozó neki felróható hibás teljesítése esetén a Megrendelő a hiba kijavításáig a késedelmi kötbérrel megegyező mértékű kötbérre jogosult. A hibás teljesítés esetére kikötött kötbér esedékessé válik a kifogás közlésével, illetve a késedelemre vonatkozó szabály szerint.
  5. A Megrendelőnek jogában áll a késedelmi, illetve a hibás teljesítési kötbért az esedékes vállalkozói díjba beszámítani.
  6. Vállalkozó tudomásul veszi, hogy a Megrendelő jogosult a kötbért meghaladó kárának érvényesítésére, illetve, hogy a késedelmi vagy a hibás teljesítési kötbér megfizetése nem mentesít a teljesítés alól.

1. **A vállalkozói díj, fizetési feltételek**
   1. A Vállalkozót a jelen szerződésben meghatározott, a szerződés 2. számú mellékletében részletezett feladatok szerződésszerű elvégzéséért mindösszesen …………… Ft azaz ……………. forint összegű vállalkozói díj illeti meg. A vállalkozói díj a jelen szerződés tárgyát képező feladatok végrehajtásához szükséges teljes összeget tartalmazza, azon túlmenően – ide nem értve a Polgári Törvénykönyvről szóló 2013. évi V. törvény (továbbiakban: Ptk.) 6:155. § szerinti késedelmi kamatot – a Vállalkozó semmilyen jogcímen ellenértékre, költségtérítésre nem jogosult.

3.2. A kifizetés két részletben – az első részlet a közösségi művészeti alkotás tervének elkészültét, a második részlet kifizetése pedig a szerződés teljesítését követően – történik. A számlák kiegyenlítésére a Ptk. 6:130. § (1)–(2) bekezdésében foglaltak szerint, az igazolt szerződésszerű teljesítést és a kézhezvételt követő 30 napon belül, banki átutalással kerül sor.

3.3. A Vállalkozó szerződésszerű teljesítésének igazolására Udvarhelyi Éva Tessza, a Közösségi Részvételi Iroda irodavezetője jogosult.

3.4. Megrendelő a vállalkozói díjat az alakilag és tartalmilag hibátlan részszámlák és végszámla befogadását követő 30 napon belül, banki átutalással Vállalkozó … banknál vezetett …….-…….-……. számú bankszámlájára fizeti meg.

1. **Kapcsolattartás**

Felek jelen szerződés teljesítése során felmerült kérdésekben az alábbiakban megnevezett személyek útján tartják a kapcsolatot.

Megrendelő részéről kapcsolattartó:

név: Udvarhelyi Éva Tessza, irodavezető

Telefonszám: +3620/381-8996

E-mail: udvarhelyit@jozsefvaros.hu

Vállalkozó részéről kapcsolattartó:

név:

Telefonszám:

E-mail:

A felek a kapcsolattartóik adataiban bekövetkezett változásról haladéktalanul kötelesek írásban értesíteni egymást.

1. **A felek jogai és kötelezettségei:**
   1. Vállalkozó kötelezettséget vállal arra, hogy feladatait a hatályos jogszabályi rendelkezések alapján, a tőle elvárható minőségben, megfelelő szakmai gondossággal, a legjobb tudása szerint teljesíti a Megrendelő érdekeinek figyelembe vételével.
   2. A Vállalkozó szavatolja, hogy rendelkezik a jelen szerződésben meghatározott feladatok ellátásához szükséges képesítéssel és eszközökkel és ezeknek a feltételeknek a szerződés teljes időtartama alatt meg fog felelni. Vállalkozó a benyújtott pályázatában megnevezetten kívüli alvállalkozót/közreműködőt kizárólag a Megrendelő előzetes írásbeli hozzájárulásával alkalmazhat. Vállalkozó a jogosan igénybe vett alvállalkozó/közreműködő magatartásáért úgy felel, mintha maga járt volna el, jogosulatlan igénybe vételük esetén felelős mindazokért a károkért is, melyek igénybevételük nélkül nem következtek volna be.
   3. Vállalkozó az általa végzett tevékenységért teljes körű felelősséget vállal. Vállalkozó helytállni tartozik Megrendelő irányába a Vállalkozónak felróható okból okozott kárért is.
   4. Vállalkozó a jelen szerződésben feltüntetett adataiban bekövetkezett változást a Megrendelővel megfelelő időben, de legkésőbb 5 munkanapon belül, írásban köteles közölni. Az értesítés elmulasztásából eredő kárért a Vállalkozó felel.
   5. Vállalkozótudomásul veszi, hogy a jelen szerződés szerinti feladat ellátása során tudomására jutott adatok, tények, információk tekintetében titoktartási kötelezettség terheli, mely alól jelen szerződés megszűnését követően sem mentesül. Vállalkozó a szerződés teljesítése során tudomására jutott adatokat, információkat kizárólag a Megrendelő jóváhagyásával hozhatja harmadik személy vagy hatóság tudomására. A jelen szerződés alapján elkészített tanulmányok/tervek nyilvánosságra hozatalához a Megrendelő előzetes írásbeli hozzájárulása szükséges.
   6. A Felek kötelesek a szerződés időtartama alatt folyamatosan, a jóhiszeműség és a tisztesség követelményeinek megfelelően, kölcsönösen együttműködni. Ennek megfelelően időben tájékoztatják egymást, nem csupán a jelen szerződésben foglaltak teljesítéséről, hanem minden olyan számottevő kérdésről, amely a szerződés teljesítésére kihatással lehet.

Amennyiben bármelyik fél megszegi a tájékoztatási és együttműködési kötelezettségét, köteles a másik fél ebből származó kárát a szerződésszegéssel okozott károkért való felelősség általános szabályai szerint megtéríteni.

* 1. Vállalkozó köteles jelen szerződésben meghatározott feladatait a Megrendelő utasításainak megfelelően ellátni. Vállalkozó amennyiben a megrendelésnek nem, vagy nem teljes mértékben tesz eleget, a vonatkozó utasításokban foglaltaktól szándékosan vagy gondatlanul eltér, és ezáltal nem megfelelő minőségben végzi el a feladatot vagy Megrendelő részéről a feladat elvégzésével szemben bármilyen jogos kifogás merül fel, úgy Vállalkozó köteles a feladatot hibátlanul újból, díjmentesen elvégezni.
  2. Jelen szerződést bármelyik fél a másik fél súlyos szerződésszegése esetén – írásban –azonnali hatállyal felmondhatja.

Megrendelő részéről súlyos kötelezettségszegésnek minősül:

Vállalkozó szerződésszerű teljesítése ellenére 30 napos késedelembe esik a vállalkozói díj kifizetésével

Vállalkozó részéről súlyos szerződésszegésnek minősül különösen:

* A szerződés 2.1. pontjában meghatározott teljesítési határidő 20 vagy annál több nappal történő túllépése,
* Vállalkozó jelen szerződés szerinti valamely kötelezettségét hibásan teljesíti és amennyiben a hiba orvosolható -, azt a Megrendelő által a jelen szerződés szerint meghatározott póthatáridőre sem teljesíti szerződésszerűen;
* A Megrendelő érdekeivel ellentétes magatartás tanúsítása,
* Titoktartási és/vagy adatvédelmi kötelezettség megszegése.
  1. Vállalkozó kijelenti az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdésére figyelemmel, hogy átlátható szervezet, és az államháztartásról szóló 2011. évi CXCV. törvény 1.§ 4. pontjában és 41. § (6) bekezdésében foglaltakra figyelemmel a nemzeti vagyonról szóló 2011. évi CXCVI. törvény 3. § (1) bekezdése 1. pontjában foglaltaknak megfelel.
  2. Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.

Felek egybehangzóan rögzítik, hogy a GDPR 5. cikk (1) bekezdés b) pontja alapján kifejezetten jogszerűnek tekintik a jelen szerződés alapján a másik fél rendelkezésére bocsátott személyes adatoknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik félnek szükséges. Felek kijelentik, hogy a jelen szerződésben megadott adatok a valóságnak megfelelnek, illetve harmadik személy személyhez fűződő vagy egyéb jogait, illetve jogszabály által védett érdekeit nem sértik.

Felek rögzítik, hogy a személyes adatok kezelésével és védelmével kapcsolatos kötelezettségek a Vállalkozó részéről a teljesítésben közreműködőkre is megfelelően vonatkoznak.

* 1. Vállalkozó szavatol azért, hogy harmadik személynek nincsen olyan joga, amely a jelen szerződés teljesítéseként a Megrendelőnek átadott dokumentumok felhasználását akadályozza vagy korlátozza. Amennyiben a Vállalkozó valamely harmadik személy védett jogait sértené, mentesíti a Megrendelőt a kárigény alól és vállalja a jogsértésből eredő felelősséget.

Amennyiben a szerződés teljesítése során szerzői jogi védelemmel rendelkező szellemi alkotás keletkezik, a Vállalkozó annak védelméből eredő vagyoni jogokat jelen szerződés alapján a Megrendelőre átruházza. Ha a vagyoni jog átruházását jogszabály kizárja, akkor a szellemi alkotásnak kizárólagos és korlátlan (területi korlátozás nélküli, határozatlan idejű), minden ismert felhasználási módra vonatkozó, harmadik személyre átengedhető, az átdolgozási jogot is magában foglaló felhasználási joga minden külön díjazás nélkül a Megrendelőt illeti meg.

Felek kijelentik, hogy a Vállalkozó által átadott valamennyi dokumentáció/termék vagyoni jogainak ellenértékeként megfizetett 3.1. pontban rögzített vállalkozói díjat arányosnak tekintik a szerzői jogról szóló 1999. évi LXXVI. törvény 16. § (4) bekezdésében foglaltak szerint. Vállalkozó kifejezetten lemond az átruházott vagyoni jogai ellenértékeként a 3.1. pontban rögzített vállalkozói díj összegén felüli egyéb igényről.

1. **Vegyes rendelkezések** 
   1. A jelen szerződés bármilyen módosítása kizárólag írásban, mindkét fél által aláírva érvényes.
   2. Felek rögzítik, hogy Megrendelő és Vállalkozó képviselője a jelen szerződés megkötéséhez szükséges felhatalmazásokkal rendelkeznek. Vállalkozó fentieken kívül kijelenti azt is, hogy Magyarországon bejegyzett, működő gazdasági társaság/egyéni cég/ nyilvántartott egyéni vállalkozó, ellene nincs csőd-, felszámolási vagyvégelszámolási eljárás folyamatban.
   3. A jelen vállalkozási szerződésben nem szabályozott kérdésekben a Ptk. és a vonatkozó jogszabályok rendelkezései irányadóak.
   4. Felek a jelen vállalkozási szerződésből eredő vitás kérdéseket elsősorban békés módon, közös egyeztetéssel kísérlik meg rendezni. Annak eredménytelensége esetén fordulnak az általános szabályok szerint hatáskörrel és illetékességgel rendelkező bírósághoz.
   5. Jelen szerződés megkötése beszerzési eljárás eredménye. Jelen szerződést a Felek a Budapest VIII. kerület Józsefvárosi Önkormányzat Képviselő-testületének Költségvetési és Pénzügyi Bizottság által meghozott …. számú döntése alapján kötik meg.

A Felek jelen szerződést elolvasták, értelmezték, és mint akaratukkal mindenben megegyezőt 5 egymással egyező, eredeti példányban jóváhagyólag írták alá, amelyből 4 példány Megrendelőt, egy példány Vállalkozót illet.

Budapest, 2023. ………….... Budapest, 2023. ………….…

|  |  |  |
| --- | --- | --- |
| …………………………………..  **Budapest Főváros VIII. kerület**  **Józsefvárosi Önkormányzat**  **képviseletében**  **Pikó András**  **polgármester**  Megrendelő |  | …………………………..    **Vállalkozó** |

Jogi szempontból ellenőrizte:

Budapest, 2023……………

……………………………..

dr. Székelyhidi Lívia

jogi irodavezető

Fedezete: …………… címen Budapest, 2023…………………..

Pénzügyileg ellenjegyzem:

…………………………………

Hőrich Szilvia

gazdasági vezető

1. **Melléklet (Vállalkozó ajánlata)**
2. **Melléklet (Ajánlattételi felhívás feladat-meghatározása)**

A Józsefvárosi Önkormányzat számára kiemelten fontos a kerületi közösségek bevonása Józsefváros alakításába. A Józsefvárosi Önkormányzat a Fővárosi Önkormányzattal együttműködésben a II. János Pál pápa tér fejlesztésébe kezdett, amit a két önkormányzat a kerületi lakosság intenzív bevonásával hajt végre. A tér egyik fontos közérdekű létesítménye a tér közepén található „csőszház”, amely jelenleg nyilvános illemhelyként működik.

A „csőszház” helyrajzi száma: 34705, alapterülete 19,59 nm

A jelen pályázati felhívás célja, hogy a „csőszház” épülete olyan módon szépüljön meg, amely illeszkedik a társadalmi és fizikai környezetéhez, tükrözi a térhasználók igényeit és ötleteit és segít a teret használó embereknek a békés együttélésben és a közösségi kapcsolatok fejlesztésében. Mindennek egy közösségi művészeti alkotás folyamata során kell megvalósulnia.

A közösségi művészeti alkotás megtervezésének és létrehozásának folyamata a Közösségi Részvételi Iroda munkatársaival együttműködésben történik.

Az ajánlattételnek tartalmaznia kell információk min. a következő elemekről:

* a II. János Pál pápa tér társadalmi és térbeli viszonyainak leírása
* a közösség bevonásának folyamata a művészeti alkotás megtervezésébe
* a közösségi művészeti alkotás létrehozásának folyamata
* az utánkövetés/értékelés folyamata
* a lehetségesen/tervezetten felhasznált anyagok
* a településképi szabályok figyelembevételének módja

A közösségi művészeti alkotás előkészítésének és létrehozásának folyamatáról fotódokumentáció, valamint a két részszámla kiállításakor összefoglaló beszámoló készül, amely tartalmazza a résztvevők visszajelzéseit is.